SVÞ vilja frumvarp um tollalög til 2. umræðu SVÞ vill ekki að „ mótsagnakennd rök þröngs sérhagsmunahóps “ hafi áhrif á afgreiðslu frumvarps um breytingar á búvöru - og tollalögum . mbl.is / Jónas Erlendsson Samtök verslunar og þjónustu skora á atvinnuveganefnd Alþingis að afgreiða frumvarp um búvörulög og tollalög til annarrar umræðu á Alþingi eftir atvikum án breytinga . Sjávarútvegs - og landbúnaðarráðherra lagði frumvarpið fram í síðasta mánuði . „ Því verður ekki trúað að óreyndu að Alþingi láti mótsagnakennd rök þröngs sérhagsmunahóps , sem hefur hlotið stuðning úr óvæntri átt , stöðva framgang lagafrumvarps sem hefur það raunhæfa markmið að færa íslenskum neytendum ábata sem lengi hefur verið kallað eftir . “ Þetta kemur fram í tilkynningu frá SVÞ . Samtökin segja að ef frumvarpið nái fram að ganga séu sterkar líkur á að verð lækki á innfluttum landbúnaðarafurðum . Samtökin segja enn fremur að önnur samtök á borð við Félag atvinnurekenda , Samtök iðnaðarins og Neytendasamtökin „ sameinist um að leggja stein í götu lagafrumvarps “ þrátt fyrir að það sé íslenskum neytendum til hagsbóta .